CELEX: 32015D0362
Language: fi
Date: 2015-03-02 00:00:00
Title: Neuvoston päätös (EU) 2015/362, annettu 2 päivänä maaliskuuta 2015 , Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön saada pidentää Yhdysvaltojen hyväksymän Karibian alueen talouselvytyslain (CBERA) voimassaoloa ja laajentaa lain soveltamisalaa

6.3.2015   
            
            
               FI
            
            
               Euroopan unionin virallinen lehti
            
            
               L 62/22
            
         NEUVOSTON PÄÄTÖS (EU) 2015/362,
   annettu 2 päivänä maaliskuuta 2015,
   Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön saada pidentää Yhdysvaltojen hyväksymän Karibian alueen talouselvytyslain (CBERA) voimassaoloa ja laajentaa lain soveltamisalaa
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, IX artiklan 3 ja 4 kohdassa vahvistetaan menettelyt, joiden mukaisesti WTO-sopimuksen liitteissä 1A, 1B ja 1C sekä niiden liitteissä olevia monenkeskisiä sopimuksia koskevia poikkeuslupia myönnetään.
            
         
               (2)
            
            
               Yhdysvalloille myönnettiin 15 päivänä helmikuuta 1985 tullitariffeja ja kauppaa koskevan vuoden 1994 yleissopimuksen, jäljempänä ’GATT 1994 -sopimus’, I artiklan 1 kohdan mukaisista velvoitteista vapauttava poikkeuslupa ajanjaksolle, joka alkoi 1 päivänä tammikuuta 1984 ja päättyi 30 päivänä syyskuuta 1995. Marraskuun 15 päivänä 1995 Yhdysvaltojen poikkeusluvan voimassaoloa pidennettiin 30 päivään syyskuuta 2005 saakka, ja toukokuun 29 päivänä 2009 sitä pidennettiin edelleen 31 päivään joulukuuta 2014 saakka niiltä osin kuin se on tarpeen, jotta Yhdysvallat voisi myöntää tullittomuuskohtelun Karibian alueen talousselvityslain (Caribbean Basin Economic Recovery Act of 1983, CBERA), jäljempänä ’vuoden 1983 CBERA-laki’, sellaisena kuin se on muutettuna Karibian alueen talouselvytyslain soveltamisalan laajentamisesta vuonna 1990 annetulla lailla (Caribbean Basin Economic Recovery Expansion Act of 1990) sekä Yhdysvaltojen ja Karibian alueen kauppakumppanuudesta annetulla lailla (United States-Caribbean Basin Trade Partnership Act), alueellisten mahdollisuuksien edistämisestä kumppanuuksin vuosina 2006 ja 2008 annetuilla laeilla (Haitian Hemispheric Opportunity through Partnership Encouragement Act 2006; Haitian Hemispheric Opportunity through Partnership Encouragement Act 2008), säännösten mukaisesti nimetyistä edunsaajina olevista Keski-Amerikan ja Karibian maista, jäljempänä ’edunsaajamaat’, peräisin oleville tullittomuuteen oikeutetuille tuotteille, jäljempänä ’nykyinen poikkeuslupa’.
            
         
               (3)
            
            
               Yhdysvallat on WTO-sopimuksen IX artiklan 3 kohdan nojalla toimittanut pyynnön pidentää sen velvoitteita koskevan nykyisen poikkeusluvan voimassaoloa 31 päivään joulukuuta 2019 saakka ja laajentaa GATT 1994 -sopimuksen I artiklan 1 kohdan mukaisia velvoitteitaan koskevan nykyisen poikkeuslupansa soveltamisalaa niiltä osin kuin on tarpeen, jotta Yhdysvallat voisi myöntää tullittomuuskohtelun tullittomuuteen oikeutetuille tuotteille, jotka ovat peräisin edunsaajamaista, jotka on nimetty vuoden 1983 CBERA-lain, sellaisena kuin se on muutettuna Karibian alueen talouselvytyslain soveltamisalan laajentamisesta vuonna 1990 annetulla lailla (Caribbean Basin Economic Recovery Expansion Act of 1990) sekä Yhdysvaltojen ja Karibian alueen kauppakumppanuudesta annetulla lailla (United States-Caribbean Basin Trade Partnership Act), alueellisten mahdollisuuksien edistämisestä kumppanuuksin vuosina 2006 ja 2008 annetuilla laeilla (Haitian Hemispheric Opportunity through Partnership Encouragement Act 2006; Haitian Hemispheric Opportunity through Partnership Encouragement Act 2008) ja Haitin talouden edistämisohjelmasta vuonna 2010 annetulla lailla (Haitian Economic Lift Program Act of 2010), säännösten mukaisesti.
            
         
               (4)
            
            
               Yhdysvaltain pyytämän WTO:n poikkeusluvan myöntäminen ei vaikuttaisi kielteisesti unionin talouteen eikä kauppasuhteisiin poikkeusluvan edunsaajamaiden kanssa. Lisäksi unioni tukee yleisesti toimia köyhyyden torjumiseksi ja taloudellisen vakauden edistämiseksi edunsaajamaissa.
            
         
               (5)
            
            
               Tämän vuoksi on asianmukaista hyväksyä Yhdysvaltojen pyytämää poikkeuslupaa tukeva WTO:n yleisneuvostossa unionin puolesta esitettävä kanta,
            
         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön yleisneuvostossa unionin puolesta esitettävä kanta on puoltaa Yhdysvaltojen pyyntöä poikkeusluvan myöntämiseksi tullitariffeja ja kauppaa koskevan vuoden 1994 sopimuksen I artiklan 1 kohdan mukaisista velvoitteista 1 päivänä tammikuuta 2015 alkavaksi ja 31 päivänä joulukuuta 2019 päättyväksi ajaksi Yhdysvaltain poikkeuslupapyynnössä esitettyjen ehtojen mukaisesti.
   Komissio esittää tämän kannan.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 2 päivänä maaliskuuta 2015.
      
         
            Neuvoston puolesta
         
         
            Puheenjohtaja
         
         D. REIZNIECE-OZOLA